

## PLANINSKO DRUŠTVO BREŽICE

# vas vabi na izlet na

#### Debela peč (2.014 m) RSPP

**Odhod v soboto, 4. novembra 2023, ob 6:00**

**s parkirišča pred restavracijo Štefanič Brežice**

**Težavnost: lahka (zahtevna) označena pot**

**Vodnika: Marko Gramc** vodnik PZS in **Toni Hribar** vodnik PZS.

**Čas hoje:** lahka pot: 4 ure, višinska razlika 660 m

(zahtevna pot: krožna – 6 ur hoje in višinske razlike 920 m).

**Potrebna oprema:** planinska oblačila in obutev primerna za razmere, priporočene pohodne palice.

**Prehrana in pijača:** iz nahrbtnika in v Blejski koči na Lipancah (1.630 m)

**Prevoz:** s kombijem in avtomobili, cena prevoza 20 €.

**Prijave:** do **vključno četrtka, 2. novembra 2023.** na telefon **040 870 622** ali **marko.gramc@gmail.com**

**Opis poti:** Po 2.15 urah vožnje pridemo do izhodišča Pri Rupah, kjer je parkirišče in spomenik NOB (1.350 m). Tu startamo proti Blejski koči na Lipancah (1.630 m), do katere bomo hodili 45 min. Tu bomo imeli postanek za pijačo in malico. Pot bomo nadaljevali proti Okrogležu (1.965 m) in vrhu Debela peč (2.014 m), ki je oddaljena od koče dobro uro. Na vrhu so pogledi v lepem vremenu vse do Triglava. Vrnemo se po isti poti do Blejske koče in v dolino. Ta pot je lahka in označena.

V primeru lepega vremena, bomo naredili krožno pot, ki nas bo vodila od Okrogleža najprej na Brda (2.009 m). Od tu bomo nadaljevali proti Kredarici pri Lipanskem vrhu (1.943 m). Sledi zahtevnejši spust, ki je varovan z nekaj zajlami in potem vzpon na Lipanski vrh (1.974m), kjer bomo imeli daljši počitek. Nato sledi spust čez Mrežce (1.965 m) proti Blejski koči na Lipancah (1.630 m) in v dolino do parkirišča Pri Rupah.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**